open-index/open-wikipedia-markdown huggingface dataset:
Տրայանոսի սյուն

**Տրայանոսի սյուն** (, ), պատմական սյուն Հռոմում։ Կառուցվել է Ք․ հ․ 113 թվականին ճարտարապետ Ապոլլոդորոս Դամասկոսցու նախագծով՝ ի նշանավորումն դակերի նկատմամբ Տրայանոսի տարած հաղթանակի։

## Կառուցվածք
Կառուցված է Կարարայի մարմարից։ Ունի 38 մ բարձրություն, 3,6 մ տրամագիծ ներքևի հատվածում։ Սյան ներսում կա պարույրաձև սանդուղք՝ 185 աստիճաններով, որոնք տանում են խոյակի հրապարակ։ Սյունը բաղկացած է մարմարե 20 հսկա թմբուկներից, որոնցից յուրաքանչյուրը մոտ 32 տ է կշռում։ Սյան առանցքի շուրջ 23 անգամ պտտվում է 190 մ երկարությամբ ժապավենաձև մասը, որի վրա պատկերված են հռոմեացիների և դակերի կռվի տեսարաններ։ Հին մետաղադրամներից ենթադրվել է, որ սկզբում սյան գլխին եղել է արծվի, ապա Տրայանոսի քանդակը։ 1588 թվականին Հռոմի Սիքստ V պապը քանդակը փոխարինել է տվել Պետրոս առաքյալի քանդակով (քանդակագործներ՝ Լեոնարդո Սորմանի և Տոմազո Պորտա), որը մինչ օրս գտնվում է սյան վրա։

Սյան հիմքի մոտ կա դուռ, որը տանում է սրահ, ուր ոսկե սափորների մեջ պահվել են Տրայանոսի և իր կնոջ աճյունների մոխիրը։

1162 թվականին օրենք է հռչակվել, համաձայն որի՝ ցանկացած մարդ, ով կվնասի Տրայանոսի սյունը, կարժանանա մահապատժի։

## Պատկերներ
Սյունը հիշատակումն է դակերի դեմ մղված երկու պատերազմների (101—102 թթ․ և 105—106 թթ․)։ Պատերազմներին նվիրված հատվածները բաժանված են վահանի վրա գրող Նիկեի թևավոր պատկերով՝ շրջապատված հաղթողի գավաթներով ու խորհրդանիշերով։ Պատկերված են հիմնականում հռոմեական զորքի գործողությունները՝ առաջխաղացումը, ամրությունների կառուցումը, անցումները գետով, ճակատամարտերը։ Սյան վրա ընդհանուր առմամբ մարդկային 2500 կերպարանք կա։ Տրայանոսը ներկայացված է 58 անգամ։ Բացի հաղթանակի պատկերից՝ սյան վրա առկա են այլաբանական այլ պատկերներ ևս․ Դանուբը պատկերված է ազդեցիկ ծերունու, իսկ գիշերը՝ քողազարդ կնոջ տեսքով։

Առանձին կերպարներ շատ բնական են պատկերված։ Սյան պատկերները պատմական անփոխարինելի արժեք են ներկայացնում ժամանակի զենքերը, սովորույթները, հագուստը ուսումնասիրելու տեսանկյունից։ Առջևի և հետին պլաններում պատկերված մարդկային կերպարանքները չեն տարբերվում հստակությամբ և չափերով։

Պատկեր:Roman turtle formation on trajan column.jpg|Հռոմեական լեգեոներները մարտական «կրիա» դասավորությամբ
Պատկեր:Traj col battle 5.jpg|Ճակատամարտ դակերի դեմ
Պատկեր:Dacian Scale Armour.JPG|Դակերի թեփուկաձև զրահը
Պատկեր:Cornicen on Trajan's column.JPG|Հռոմեացի լեռնականներ


## Պատվանդանի տեքստ
*Հռոմեական գիր* հասկացությունը սերտորեն առնչվում է Տրայանոսի սյան պատվանդանին փորագրված տեքստին․

"senatvs popvlvsqve romanvs imp. caesari divi nervae f. nervae traiano avg. germ. dacico pontif. maximo trib. pot. XVII imp. VI cos VI p.p. ad declarandvm qvantae altivdinis mons et locvs tant ibvs sit egestvs" (հռոմեական գրի վաղ շրջանում «J и U» տառերը փոխարինվել են «I и V» գրերով)։

«Սենատը և Հռոմի ժողովուրդը [կանգնեցրել են այս սյունը] աստվածային կայսր Տրայանոսի պատվին, որպեսզի պարզ լինի, թե ինչ բարձրության բլուր է հիմնահատակ արվել, որ տեղ ազատվի կարևոր նշանակության այս կառույցի խոյացման համար»։

## Ծանոթագրություններ

## Արտաքին հղումներ
* Սյանը նվիրված կայքէջ 
* Տրայանոսի սյան հանելուկը 
* Տրայանոսի սյան նկարագրությունը

Կատեգորիա:2-րդ դարում կառուցումն ավարտված շենքեր և կառույցներ
Կատեգորիա:Հին Հռոմի ճարտարապետություն
Կուշտրիմ Մուշիցա

**Կուշտրիմ Մուշիցա** (, ), ֆուտբոլիստ Կոսովոյից, դարպասապահ։ Ներկայում խաղում է ալբանական Սուպերլիգայի «Բյուլիս» ակումբում։

## Կենսագրություն
Կուշտրիմ Մուշիցան ծնվել է 1985 թվականի մայիսի 1-ին Հարավսլավիայի Պրիշտինա քաղաքում (ներկայում՝ Կոսովոյում)։ Ֆուտբոլով զբաղվել սկսել է 6 տարեկան հասակում հայրենի քաղաքի «Ռամիզ Սադիկու» ակումբում։ Այնտեղ նա մնացել է մինչև Կոսովոյի պատերազմը. այդ ժամանակ նա եղել է 14 տարեկան և ստիպված է եղել հեռանալ Կոսովոյից ու երեք ամիս բնակվել Թուրքիայում՝ իր ազգականների մոտ։ Այդ ընթացքում նրա հայրն ու ավագ եղբայրը մնացել են Պրիշտինայում։ Կուշտրիմ Մուշիցան հայրենիք է վերադարձել այն ժամանակ, երբ նրա հայրը քաղաքը համարել է բավականաչափ անվտանգ։ Պատերազմի ավարտից հետո Կուշտրիմ Մուշիցան միացել է «Պրիշտինա» ակումբին, որ Կոսովոյի առաջատար ակումբներից մեկն էր։ 2002 թվականին 17-ամյա Կուշտրիմ Մուշիցան դարձել է ակումբի հիմնական կազմի խաղացող։

2008 թվականին Կուշտրիմ Մուշիցան «Պրիշտինայի» կազմում դարձել է Կոսովոյի չեմպիոն, ինչից հետո տեղափոխվել է Կոսովոյի Ջյակովիցա քաղաքի «Վելազնիմի» ակումբ։ 2010 թվականին Կուշտրիմ Մուշիցան դարձել է մակեդոնական «Ռենովա» ակումբի խաղացող։ Մակեդոնիայի առաջնության շրջանակներում անցկացվող խաղերին Կուշտրիմ Մուշիցան առաջին անգամ մասնակցել է 2010 թվականի նոյեմբերի 13-ին՝ «Վարդար» ակումբի հետ տնային խաղի ժամանակ փոխարինման դուրս գալով ընդմիջումից հետո։

2010/11 մրցաշրջանի արդյունքներով՝ «Ռենովան» զբաղեցրել է 3-րդ տեղը (Կուշտրիմ Մուշիցան մասնակցել էր այդ առաջնության 18 խաղերին)։ Դրանից հետո Մուշիցան վերադարձել է Կոսովո և կրկին միացել «Վելազնիմի» ակումբին, իսկ 2012 թվականին տեղափոխվել է «Պրիշտինա» ակումբ, որի կազմում խաղացել է մինչև 2015 թվականը։

2015 թվականի օգոստոսի 21-ին Կուշտրիմ Մուշիցան ազատ գործակալի իրավունքներով տեղափոխվել է ալբանական Սուպերլիգայի «Բյուլիս» ակումբ։

## Ելույթների վիճակագրություն
### Հավաքականում

**Ընդհանուր՝ 2 խաղ/0 գոլ** (national-football-teams.com)

## Նվաճումներ
### Թիմային
: «Պրիշտինա»
* Կոսովոյի չեմպիոն (1) - 2007/08

## Ծանոթագրություններ

## Արտաքին հղումներ
* Էջը national-football-teams.com կայքում 
* Էջը soccerway.com կայքում 
* Էջը transfermarkt.com կայքում 

Կատեգորիա:Տղամարդկանց ֆուտբոլի դարպասապահներ
Argo

**«Argo»** (նախկինում հայտնի է եղել, որպես **Europond**), հունական երաժշտական խումբ։ Խմբի անդամները կարողանում են համատեղել իրենց աշխատանքը Հիփ-հոփ և ավանդական Պոնտոսի երաժշտության ժանրերում։

2016 թվականին խումբը ներկայացրել է Հունաստանը Շվեդիայի մայրաքաղաք Ստոկհոլմում տեղի ունեցող Եվրատեսիլ 2016 երգի մրցույթում։

Երգի անվանումն էր «Ուտոպիստական երկիր» (), որը հնչեցվում էր անգլերեն և հունարեն լեզուներով և նույնիսկ արտասանվում էին որոշակի բառեր պոնտական հունարենով։ Երգը նվիրված էր Հունաստան ներթափանցած փախստականներին, սակայն այսուհանդերձ Հունաստանը չկարողացավ անցնել եզրափակիչ փուլ։

## Պատմություն
«Europond» երաժշտական խումբը հիմնադրվել է 2005 թվականին Վլադիմիր Սոֆիանիդիսի կողմից։ Այն բանից հետո, երբ 2016 թվականին Մարիա Էլբրուսը անդամակցում է խմբին, այն վերանվանվում է **«Արգո»**։

## Կազմ
Խմբի չորս անդամները եղել են փախստականներ նախկին Խորհրդային Միությունից, այդ թվում երաժիշտներ Վլադիմիրուս Սոֆիանիդիսը, Քրիստինա Լահանան և Իլիաս Կեսիդիսը Վրաստանից, Մարիա Վենետիկիդուն, Կոստաս Տապուզիս և բաս կիթառահար Ալեքսանդրոս Պապանդոպուլոսը Ռուսաստանից։

Երաժշտական խմբի անդամ է նաև հայտնի հունահայ երգիչ Արմեն Նազարյանը։

## Սկավառակագրություն
### Ալբոմներ
* 2015: *Δεν θέλω Thi$,θέλω την πατρίδα μ'οπίς*

### Սինգլներ
* 2012: *Mose Senora*
* 2012: *Δεν θέλω Thi$,θέλω την πατρίδα μ'οπίς*

## Ծանոթագրություններ

## Արտաքին հղումներ
* Страница группы в Фейсбуке

Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Հունական երաժշտություն
Կատեգորիա:Հունաստանը Եվրատեսիլ երգի մրցույթում
Ռաշիդ Ասաֆ

**Ռաշիդ Ասաֆ** (, օգոստոս 13, 1949, Սիրիա), սիրիացի դերասան։

## Կյանքը
Ռաշիդ Ասաֆը այն քիչ արվեստագետներից է, ովքեր կարողացել են իրենց ներկայությունը ապահովել հեռուստատեսությունում, թատրոնում և կինոարվեստում։ Նա հայտնի է դարձել փոքր տարիքից, ապա միացել է արվեստագետների ասոցիացիային որպես սկսնակ։ Սկիզբը համալսարանական թատրոնում էր՝ 1970-ական թվականներին, ապա տեղափոխվել է աշխատելու ազգային թատրոնում և ներկայացրել է բազմաթիվ ներկայացումներ։ Նաև նկարահանվել է «Սահմանը» ֆիլմում։ Նա մասնակցել է հեռուստատեսային բազմաթիվ յուրահատուկ հաղորդաշարերի, որոնցից են՝ «Բժշկուհին», «Հրաբուխը», «Ավազակները» և այլն…

## Ամենակարևոր գործերը
* «Հրաբուխը»
* «Վերջին ասպետները»
* «Դավաճանությունը»
* «Բժշկուհին»
* «Փեսան»
* «Դժվար քայլերը»
* «Աղի թաղամասը»
* «Նոր ծնունդը»
* «Լաբիրինթոսը»
* «Օմանը պատմության մեջ»
* «Առանց բանտերի դատարաններ»
* «Առանձնատներ Մեքքայում» (սերիալ)
* «Կետերը»
* «Ամառային անձրևներ» (ֆիլմ)
* «Սահմանները» (ֆիլմ)

## Ծանոթագրություններ

Կատեգորիա:Սիրիացի դերասաններ
Ֆլորա Բաղդասարյան

**Ֆլորա Լիպարիտի Բաղդասարյան** (), հայ գեղանկարիչ։ Հայաստանի նկարիչների միության անդամ (1972), ՅՈՒՆԵՍԿՕ-ի նկարիչների միության անդամ (1998)։

Գեղանկարիչ Վլադիմիր Գրիգորյանի կինը։

## Կենսագրություն
Ֆլորա Բաղդասարյանը ծնվել է 1936 թվականին Երևանում։ 1957 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1958 թվականին՝ պրոֆեսոր Անատոլի Պապյանի արվեստանոցը։ Աշխատել է կերպարվեստի բոլոր ժանրերում, առավելապես՝ դիմանկարի ժանրում։ 1961-1974 թվականներին ամուսնու հետ ապրել և աշխատել է Ղազախստանում, 1992-1993 թվականներին նկարիչ ամուսինները Ավստրալիայում նկարազարդել են Սիդնեյի հայկական Կաթոլիկ Սուրբ Աստվածածին եկեղեցու որմնանկարները։

Ֆլորա Բաղդասարյանի աշխատանքները գտնվում են Հայաստանի ազգային պատկերասրահի ֆոնդում, Վանաձորի պատկերասրահում և Մոնղոլիայում։

## Ստեղծագործություններ
* «Փախստականներ»
* «Մայր Թերեզա»
* «Երաժշտություն»
* «Երաժիշտները»
* «Աղոթք»
* «Աստվածամայրը մանկան հետ»
* «Աղջիկը գլխարկով»
* «Նկարիչ Վլադիմիր Գրիգորյանի դիմանկարը»

## Պարգևներ
* ՀՀ «Գրիգոր Լուսավորիչ» շքանշան, 1993

## Ցուցահանդեսներ
Անհատական ցուցահանդեսներ է ունեցել Ղազախստանում (1971, երկու անգամ), Մոսկվայում (1989, 1990), Սիդնեյում (1992, 1993), Փարիզում (1998, 2001), Երևանում (2011, 2012, 2015)։

## Ծանոթագրություններ

## Արտաքին հղումներ
* Հայ նկարիչներ՝ Վլադիմիր Գրիգորյան և Ֆլորա Բաղդասարյան
* Վլադիմիր Գրիգորյան և Ֆլորա Բաղդասարյան

Կատեգորիա:Հայ գեղանկարիչներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Իվան Խարիտոնով

**Իվան Խարիտոնով** (, ), ռուս վերջին կայսր Նիկոլայ II-ի պալատական խոհարարներից։

Ծնվել է 1870 թվականին և սպանվել կայսրի ընտանիքի հետ միասին Եկատերինբուրգում, 1918 թվականի հուլիսի 16-ի գիշերը։ Խարիտոնովը Նիկոլայ II-ի և նրա ընտանիքի տնային կալանքի ժամանակ կամավոր մնացել է նրանց հետ և հոգեբանական օգնություն է ցուցաբերել դժվարին պահերին։ Դասվել է Ռուս Ուղղափառ Եկեղեցու սրբերի շարքը։

Իվան Խարիտոնովի հայրը՝ Միխայիլ Խարիտոնովը, վաղ մանկությունից որբ լինելով, կարողացել է ստանալ հիանալի կրթություն, ստացել բազմաթիվ կոչումներ և մեդալներ, ստանձնել է պալատական խոհարարի աշխատանքը, այնուհետև դարձել է պալատի գլխավոր խոհարարը։

Իվան Խարիտոնովը մասնագիտությունը սովորել է Փարիզում։ 1888 թվականին ստացել է խոհարարական ամենաբարձր պարգևը։ Ստացել է "պատվավոր քաղաքացու" կոչում։

1917 թվականի հեղափոխության արդյունքում գահընկեց արված Նիկոլայ II-ը իր ընտանիքի հետ հայտնվեց տնային կալանքում։ Սկզբում Ցարսկոյե Սելոյում, այնուհետև Տոբոլսկում և վերջում Եկատերինբուրգում տնային կալանքում ապրող Նիկոլայի հետ կամավոր գտնվում էին նաև Իվան Խարիտոնովը, բժիշկ Եվգենի Բոտկինը, սպասուհի Աննա Դեմիդովան և սպասավոր Ալեքսեյ Տրուպը։ Նրանց բոլորին հնարավորություն էր տրվել հեռանալ, սակայն նրանք իրենց պարտք էին համարում մնալ ընտանիքի հետ։

Խարիտոնովը կայսրի աղջիկներին սովորեցնում էր հաց թխել և ճաշեր պատրաստել, զբաղեցնում էր հիվանդ Ալեքսեյ Նիկոլաևիչ Ռոմանովին և էմոցիոնալ օգնություն էր ցուցաբերում դժվար կացության մեջ հայտնված ընտանիքին։

Նիկոլայ II-ի ընտանիքը սպանվեց բոլշևիկների կողմից 1918 թվականի հուլիսի 16-17-ի գիշերը։ Նրանց հետ մահացան նաև բոլոր չորս աշխատողները։ 1978 թվականին հայտնաբերված մարմնի մնացորդները հաստատվեցին որպես մահացածներինը և թաղվեցին մեծ շուքով Սանկտ-Պետերբուրգի Սուրբ Պողոս և Պետրոս տաճարում։
Իվան Խարիտոնովը դասվել է ռուս սրբերի շարքը։

## Արտաքին հղումներ
* ''к. ф. н. Лукашевский Е.'' Царские слуги 
* «Ваш навеки Иван» // Новгородские ведомости. — 16 августа 2000. — № 24(14545).
* *Степанова И.* «Хорошо меня кормишь, Иван»// АиФ Петербург. — 10 июля 2002. — № 28(465).

Կատեգորիա:1918 մահեր
Կատեգորիա:Մահապատժի ենթարկված անձինք
Կատեգորիա:Կաթոլիկ եկեղեցու սրբեր
Անտոնինիոս Պիոսի սյուն

300px|մինի|Սյան պատվանդանը
**Անտոնինիոս Պիոսի սյուն** (), սյուն Հռոմի Մարսի դաշտում։ Տեղադրվել է 161 թվականին կայսրեր Մարկոս Ավրելիոսի և Լուցիոս Վերոսի ջանքերով իրենց հոգեհոր՝ նախկին կայսր Անտոնինիոս Պիոսի պատվին։ XVII դարում սյունը թյուրիմացաբար անվանվել է Մարկոս Ավրելիոսի անունով։

Ներկայումս պահպանվել է միայն պատվանդանը։

## Կառուցվածք
300px|մինի|Անտոնինիոս Պիոսի և սյան պատկերով մետաղադրամներ
Սյունն ունեցել է 14,75 մ բարձրություն և 1,9 մ տրամագիծ։ Այն կառուցվել է կարմիր գրանիտից։ Սյան վրա չի եղել ժապավենաձև մաս, ինչպես Տրայանոսի և Մարկոս Ավրելիոսի սյուների վրա։ Ինչպես նշված է սյան արձանագրությունում, կառույցի համար գրանիտը բերվել է դեռևս 106 թվականին։ Սյան պատկերով մետաղադրամներից կարելի է ենթադրել, որ սյան գլխին եղել է Անտոնինիոսի քանդակը։

Սյունը կապված է եղել կայսեր և իր կնոջ՝ Ֆաուստինայի դամբարան–եկեղեցուն, որը գտնվել է սյունից 25 մ հյուսիս՝ սյան հետ կազմելով մեկ ընդհանուր գիծ։

## Պատմություն
XVIII դարում սյան պատվանդանը հայտնվել էր հողի հաստ շերտի տակ, սակայն սյունը վեց մետրով դուրս էր մնացել հողից։ 1703 թվականին կառույցը Ֆրանչեսկո Ֆոնտանայի ջանքերով ամբողջովին ազատվում է հողի շերտից, սակայն կառույցի հետագա ճակատագիրը չի վճռվում։ Այն երկար ժամանակ մնում է ծածկի տակ։ 1759 թվականին սյունը վնասվում է հրդեհից։ 1764 թվականին այն փորձում են նորոգել, սակայն սյան գրանիտը նյութ է ծառայում Մոնտեչիտորիո հրապարակի կոթողի համար։

Սյան պատվանդանը այդ նույն ժամանակ տեղափոխվել է և 1741 թվականին վերականգնվել Մոնտեչիտորիո հրապարակում։ 1787 թվականին այն փոխանցվել է Վատիկանի թանգարանին։ Ներկայումս պատվանդանը գտնվում է Վատիկանի պատկերասրահի մուտքի առաջ։

## Պատվանդանի ձևավորում
Պատվանդանի մի կողմում կա արձանագրություն, մյուս երկու կողմերում ձիավորների մասնակցությամբ թաղման տեսարան է պատկերված։ Չորրորդ կողմում ներկայացված է կայսրի և նրա կնոջ աստվածացման տեսարան․ պահապան հրեշտակները արծիվների ուղեկցությամբ նրանց երկինք են տանում։ Անտոնինիոս Պիոսը ձեռքին ունի արծվի քանդակով գայիսոն։ Կոմպոզիցիայի ներքևի մասում պատկերված է տղամարդու կերպար, ով խորհրդանշում է Մարսի դաշտը։ Աջից Հռոմը խորհրդանշող կնոջ կերպարանք է․ նա հենված է գայլի, Հռոմուլոսի և Հռեմոսի պատկերով վահանին։

## Արտաքին հղումներ
* Անտոնինիոս Պիոսի սյունը
* Սյան պատմություն 

Կատեգորիա:Հին Հռոմի ճարտարապետություն
Կատեգորիա:Հռոմի տեսարժան վայրեր
Կատեգորիա:2-րդ դարում կառուցումն ավարտված շենքեր և կառույցներ
Կատեգորիա:161
Ուոլթեր Մատաու

**Ուոլթեր Մատաու** (, իրական անունը՝ **Ուոլթեր Ջոն Մատոու**, *Walter John Matthow*, ), ամերիկացի դերասան-կատակերգու, որը 1967 թվականին արժանացել է «Օսկար» մրցանակի «Հաջողության ազարտ» ֆիլմում կատարած «Երկրորդ պլանի լավագույն դերի» համար։

## Կենսագրություն
Դերասանը ծնվել է Մանհեթենում Ռուսական կայսրությունից գաղթած (ներկայիս Ուկրաինայից և Լիտվայից) հրեաների ընտանիքում։ Ծառայել է Ջիմի Ստյուարտի հետ միասին, որոշակի հաջողություններ է գրանցել Բրոդվեյի թատրոնում և երկու անգամ նվաճել է «Թոնի» թատերական մրցանակը։

Մինչև 1966 թվականը Մատաուն խաղացել է այնպիսի աստղերի մասնակցությամբ ֆիլմերում, ինչպիսիք են Բերթ Լանքասթերը, Քերի Գրանթը և Օդրի Հեփբերնը («Շարադա»), Ինգրիդ Բերգմանը («Կակտուսի ծաղիկ»)։ Սակայն իրական ճանաչում է ձեռք բերել «Հաջողության ազարտ» (1966) ֆիլմի շնորհիվ, որտեղ նա խաղացել է հանրահայտ կատակերգու Ջեք Լեմոնի հետ միասին։ Այս ֆիլմը Մատաուին «Օսկար» մրցանակն է բերել «Երկրորդ պլանի լավագույն դերասան» անվանակարգում։

1968 թվականին Մատաուն կրկին Լեմոնի հետ միասին նկարահանվել է Նիլ Սայմոնի «Տարօրինակ զույգ» հանրահայտ կինոտարբերակում։ Դրան հաջորդել են ևս ութ ֆիլմեր նրանց մասնակցությամբ։ Նկարահանման հրապարակի սահմաններից դուրս Մատաուն և Լեմոնը եղել են լավագույն ընկերներ։ Իրենց համատեղ վերջին աշխատանքների թվում են «Հնամյա փնթփնթողները» (1993) և «Հնամյա փնթփնթողները վերադարձել են» (1995) կատակերգությունները, որում նրանց է միացել նաև դերասանուհի Սոֆի Լորենը։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Կատեգորիա:Քաղցկեղից մահացածներ
Կատեգորիա:Հոլիվուդյան փառքի ծառուղի
Կատեգորիա:Սրտամկանի ինֆարկտից մահացածներ
Կատեգորիա:Ամերիկացի տղամարդ կատակերգուներ
Շպրինգե

**Շպիրգե** (), քաղաք Գերմանիայի Դաշնային Հանրապետության կենտրոնական հատվածում՝ Սաքսոնիայում։

Վարչականորեն քաղաքը մտնում է Հաննովերի շրջանի կազմի մեջ։ Ըստ 2010 թվականի դեկտեմբերի 31-ի տվյալների, քաղաքի բնակչությունը կազմում է 29 301 մարդ։

Քաղաքը զբաղեցնում է 159,78 կմ² տարածք։ Վարչականորեն բաժանված է 12 քաղաքային շրջանների։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գերմանիայի քաղաքներ
Ջեյմի-Լի Կրիվից

**Ջեյմի-Լի Կրիվից** (, մարտի 18, 1988, Շպրինգե, Սաքսոնիա, Գերմանիա), գերմանացի երգչուհի։ 2016 թվականի մայիսին «Ghost» երգով ներկայացրել է Գերմանիան Եվրատեսիլ 2016 երգի մրցույթում։

## Կենսագրություն
### Առաջին տարիներ
Ջեյմի-Լի Կրիվիցը ծնվել է 1988 թվականի մարտի 18-ին Գերմանիայի Սաքսոնիա երկրամասի Շպրինգե քաղաքում։

12 տարեկան մասակում Ջեյմին միացած գերմանական *«Ուրախ աղմուկ»* () երգչախմբին։ Նրա հայրը «3Zylinder» փանք ռոք խմբում հարվածային գործիքներ է նվագել, սակայն ընտանիքում ոչ ոք չի զբաղվել մասնագիտացված երաժշտությամբ։

Ջեյմի-Լի Կրիվիցը եղել է ճապոնական «Decora kei» երիտասարդական ոճի երկրպագուն, ինչպես նաև սիրել է K-pop ժանրի երաժշտություն՝ տարածված Հարավային Կորեայում։ Այս ժանրում նրա ամենասիրած խումբը եղել է «Block B»-ն։

### 2015-մինչ օրս
2015 թվականին երգչուհին հաղթել է «The Voice of Germany» *(Գերմանիայի ձայնը)* մրցույթում։ 2016 թվականին «Ghost» երգով նա մասնակցել է Եվրատեսիլ 2016-ի Գերմանիայի ներկայացուցչի ընտրությանը։

2016 թվականի փետրվարի 26-ին պարզ դարձավ այն, որ Ջեյմի-Լի Կրիվիցը ներկայացնելու է Գերմանիան Շվեդիայի մայրաքաղաք Ստոկհոլմում կայանալիք Եվրատեսիլ 2016 երգի մրցույթում։

## Սկավառակագրություն
### Սինգլներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Գերմանացի երաժիշտներ
Կատեգորիա:Գերմանացի երգչուհիներ
Կատեգորիա:Գերմանիան Եվրատեսիլ երգի մրցույթում
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Շպրինգե քաղաքում ծնվածներ
Մարիան Բրանդիս

**Մարիան Բրանդիս** (, ), լեհ արձակագիր, լրագրող և թարգմանիչ։

## Կենսագրություն
Ծնվել է Լոձում բնակվող հրեական ծագում ունեցող ընտանիքում։ Վարշավայի համալսարանն ավարտելուց հետո (իրավունքի և տնտեսագիտության ֆակուլտետները) վերապատրաստվել է դատարանում և Լոձի գործարանում աշխատել որպես հաշվապահ։ 1939 թվականի սեպտեմբերին մասնակցել է Գերմանիայի դեմ մարտերին, իսկ այնուհետև՝ 1939-1945 թվականներին՝ գերի սպաների ճամբարում։ Ազատվելուց հետո (1945 թվականի ապրիլ) աշխատել է որպես զինվորական թղթակից։ 1940-ական թվականների վերջերին եղել է Իտալիայում լեհական գործակալության թղթակից։ Առաջին գիրքը՝ «Իտալական հանդիպումներ», լույս է տեսել 1949 թվականին։ Այն հետպատերազմյան ակնարկների հավաքածու էր։ Եղել է լեհ գրողների միության անդամ։ Գրող Կազիմեժ Բրանդիսի, ում հետ գրել է մի շարք կինոսցենարներ, եղբայրն է, դերասանուհի Գալինա Միկոլաևսկայա-Բրանդիսի՝ ամուսինը։

Կնոջ հետ թաղված է Վարշավայի արևելյան արվարձաններից մեկի՝ Լյասկի գյուղի գերեզմանատանը։

thumb|250px|Բրանդիսի և նրա կնոջ գերեզմանները

## Պատմական ընտրյալ ստեղծագործություններ
* *Неизвестный князь Понятовский* (ռուսական թարգմանությամբ՝ «Племянник короля», 1960).
* *Офицер больших надежд* (ռուսական թարգմանությամբ՝ «Адъютант Бонапарта», 1964, Յուզեֆ Սուլկովսկու մասին).
* *Козетульский и другие* (1967).
* *Хлопоты с пани Валевской* (ռուսական թարգմանությամբ՝ «Мария Валевская», 1969).
* *Конец мира лёгкой кавалерии* (5 հատորով, 1972—1979).
* *Генерал Арбуз* (1988, Իոսիֆ Զայոնչեկի մասին).

## Ծանոթագրություններ

## Գրականություն
* 

## Արտաքին հղումներ
* Մարիան Բրանդիս․ հուշեր 

Կատեգորիա:Լեհ արձակագիրներ
Կատեգորիա:Լեհ թարգմանիչներ
Կատեգորիա:Լեհ լրագրողներ
Կատեգորիա:Լեհ պատմաբաններ
Կատեգորիա:Լեհաստանի գրողների միության անդամներ
Կատեգորիա:Վարշավայի համալսարանի շրջանավարտներ
Bootstrap

**Bootstrap**, վեբ կայքերի և հավելվածների ստեղծման համար բաց կոդով ազատ և անվճար գրադարան։ Այն պարունակում է HTML-ի և CSS-ի հիմքով ֆորմաների, ստեղների, նավիգացիոն մենյուների և արտաքին տեսքի այլ բաղադրիչների կաղապարներ, ինչպես նաև JavaScript հավելվածներ։ Այն նպատակ ունի հեշտացնել դինամիկ կայքի և վեբ հավելվածի ստեղծումը։ Bootstrap-ը կայքի դիմային մասի ֆրեյմվորկ է, ուստի նրա կոդը հասանելի է օգտագործողին, ի տարբերություն սերվերային կոդին։

## Պատմություն
Այս ֆրեյմվորկը ստեղծվել և օգտագործվել է որպես ներքին պահանջների գրադարան Twitter ընկերությունում՝ **Twitter Blueprint** անունով։ Մի քանի ամիս մշակվելուց հետո այն 2011 թվականի օգոստոսի 19-ին բաց դարձավ Bootstrap անունով։

Երկրորդ տարբերակի հիմնական նորարարությունը, որը թողարկվեց 2012 թվականի հունվարի 31-ին, դարձավ 12 սյունականի ցանցը և ադապտացիան էկրանի տարբեր չափսերին։

Երրորդ տարբերակը թողարկվեց 2013 թվականի օգոստոսի 19-ին։ Այնտեղ ադապտացիան ստացավ իր զարգացումը և ավելի հարմարեցվեց փոքր էկրանով սարքերին։

Աշխատանքը չորրորդ տարբերակի վրա սկսվեց 2014 թվականի հոկտեմբերի 29-ին։ Ալֆա տարբերակը դուրս եկավ 2015 թվականի օգոստոսի 19-ին։

## Հիմնական առավելություններ
Bootstrap 3-ի հիմնական առավելությունները․։
* Ժամանակի խնայողություն - Bootstrap-ը թույլ է տալիս խնայել ժամանակ և միջոցներ՝ օգտագործելով կաղապարները։
* Մեծ արագություն - Bootstrap-ի դինամիկ մակետն առանց որևէ գծանշանի փոփոխության հարմարվում է տարբեր սարքերին և էկրանի տարբեր չափերին։
* Հարմոնիկ դիզայն - Bootstrap-ի բոլոր բաղադրիչներն օգտագործում են միևնույն ոճը և կաղապարները՝ շնորհիվ կենտրոնական գրադարանի։ Դիզայնը և մակետը համաձայնեցված են միմյանց հետ։
* Կիրառման պարզություն - HTML-ի և CSS-ի բազային գիտելիքներ ունեցողը հեշտությամբ կարող է օգտագործել այս հարթակը։
* Աջակցումը դիտարկիչներին - Twitter Bootstrap-ն աջակցում է Mozilla Firefox, Yandex Browser, Google Chrome, Safari, Internet Explorer, Microsoft Edge և Opera դիտարկիչներին։
* Ազատ ծրագրագրային ապահովում - Twitter Bootstrap-ի առանձնահատկություններից է բաց կոդը և անվճար բեռնելու հնարավորությունը։

## Հիմնական գործիքներ
Bootstrap-ի հիմնական գործիքները․
* **Ցանց** - Նախօրոք սահմանված սյունակների չափեր, որոնք հնարավոր է անմիջապես օգտագործել, օրինակ 140px լայնությամբ սյունակը վերագրված է .span2 դասին (.col-md-2 ֆրեյմվորկի երրորդ տարբերակում)։
* **Կաղապարներ** - Փաստաթղթի ֆիքսված կամ ճկուն կաղապար։
* **Գրատպություն** - Տառատեսակների գրություն, տառատեսակների դասերի որոշում։
* **Մեդիա** - Ներակայացնում է նկարների և տեսանյութերի որոշակի կառավարում։
* **Աղյուսակներ** - Աղյուսակներ ստեղծելու միջավայր։
* **Ֆորմաներ** - Ֆորմաներ և նրան առնչվող որոշ իրադարձություններ ստեղծելու դասեր։
* **Նավիգացիա** - Գլխագրերի, մենյուների և այլ բաղադրիչների ստեղծման դասեր։

## Տես նաև
* HTML
* HTML5
* CSS
* LESS
* JavaScript

## Ծանոթագրություններ

## Արտաքին հղումներ
* Պաշտոնական կայք
* Bootstrap 3-ի մասին նյութեր W3School կայքում
* Bootstrap ձեռնարկ - Tutlane

Կատեգորիա:HTML
Կատեգորիա:JavaScript գրադարաններ
Կատեգորիա:Թվիթթեր
Լեոնիտ Աբազի

**Լեոնիտ Աբազի** (, ), կոսովացի ֆուտբոլիստ, որը խաղում է կիսապաշտպանի դիրքում։ Ներկայում հանդես է գալիս ալբանական «Սկենդերբեու» ակումբում։

## Ակումբային կարիերա
Լեոնիտ Աբազին իր ֆուտբոլային կարիերան սկսել է 2011 թվականին իր հայրենի Գնիլանե քաղաքի «Դրիտա» ակումբում, որ հանդես էր գալիս Կոսովոյի Սուպերլիգայում։

2013 թվականի ամռանը Լեոնիտ Աբազին տեղափոխվել է ալբանական «Սկենդերբեու» ակումբ, որի կազմում առաջին անգամ խաղացել է 2013 թվականի Ալբանիայի Սուպերլիգայի շրջանակներում։ 2013 թվականի սեպտեմբերի 25-ին նա առաջին անգամ մասնակցել է ալբանական Սուպերլիգային՝ փոխարինման դուրս գալով «Ֆլամուրտարի» ակումբի դեմ խաղի ընդմիջումից հետո։

2015 թվականի փետրվարի 23-ին Լեոնիտ Աբազին խփել է իր առաջին գոլը ալբանական Սուպերլիգայում՝ բացելով Կուկեսի» ակումբի դեմ տնային խաղի հաշիվը։ Լեոնիտ Աբազին «Սկենդերբեուի» կազմում մասնակցել է ՈՒԵՖԱ Եվրոպայի լիգայի 2015/2016 մրցաշրջանի վեց խաղերի։

## Կարիերան հավաքականում
Լեոնիտ Աբազին Կոսովոյի ազգային հավաքականի կազմում առաջին անգամ խաղադաշտ է դուրս եկել 2015 թվականի հոկտեմբերի 10-ին՝ Հասարակածային Գվինեայի հավաքականի դեմ ընկերական խաղի 84-րդ րոպեին փոխարինելով Ֆանոլ Պերդեդային։

## Ելույթների վիճակագրություն
### Ակումբային

### Հավաքականում

## Նվաճումներ
### Թիմային
:«Սկենդերբեու»
* Ալբանիայի չեմպիոն (2) - 2013/14, 2014/15
* Ալբանիայի Սուպերգավաթի գավաթակիր (2) - 2013, 2014

## Նշումներ

## Ծանոթագրություններ

## Արտաքին հղումներ
* Վիճակագրությունը National Football Teams կայքում 
* Էջը soccerway.com կայքում 
* Էջը transfermarkt.com կայքում 

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հարավաֆրիկյան Հանրապետության ազգային կենդանաբանական այգի

**Հարավաֆրիկյան Հանրապետության ազգային կենդանաբանական այգի** (առավել հայտնի է, որպես՝ **Պրետորիայի կենդանաբանական այգի**, ), կենդանաբանական այգի, որը գտնվում է Հարավաֆրիկյան Հանրապետության մայրաքաղաք Պրետորիայում։

Հանդիսանում է *Հարավաֆրիկյան Հանրապետության ազգային կենդանաբանական այգին*՝ հիմնադրված հոլանդացի բժիշկ Յան Վիլհելմ Գուննինգի կողմից։

## Պատմություն
Կենդանաբանական այգու պատմությունը սկսվել է 1895 թվականից։ 1899 թվականին՝ Երկրորդ Անգլո-բուրական պատերազմների ընթացքում ձեռք է բերել *կենդանաբանական այգու կարգավիճակ*։

1916 թվականին ստացել է ազգային կենդանաբանական այգու տիտղոսը՝ Հարավային Աֆրիկայի դոմինիոնի կազմում։

## Կենդանատեսակներ
250px|մինի|Կարմրագլուխ պրիմատները Պրետորիայի կենդանաբանական այգում
Կենդանաբանական այգու մուտքի հարևանությամբ՝ սկզբի հատվածում, գտնվում է աղավնատուն, ինչպես նաև շիմպանզեների, ջրլող թռչունների և լեմուրների համար նախատեսված ճաղավանդակներ։

Կենդանաբանական այգու կենտրոնական ընդարձակ հատվածում տեղակայված է Աֆրիկայի սավաննաներից բերված կենդանիների ցուցադրությունը, այդ թվում հարավաֆրիկյան ընձառյուծերի, սև ռնգեղջյուրների, ընձուղտների, փղերի, պրժևալսկու ձիերի։ Դրանց հարևանությամբ գտնվում են նաև Հարավային Ամերիկայի կենդանատեսակների ճաղավանդակները։

Հարավաֆրիկյան ազգային կենդանաբանական այգում ապրում են նաև էնդեմիկ կենդանիներ՝ վարի լեմուր, փոքր պանդա, պուդու, փոքրիկ պրիմատներ, կենգուրու, էմու ջայլամ և այլն։

Կենդանաբանական այգու ծայրամասային հատվածում՝ սարալանջի հյուսիսային մասում, գտնվում են վեց խոշոր ճաղավանդակներ, նախատեսված առյուծների, կարմիր գայլերի, բենգալյան վագրերի, բարբարի այծերի և աֆրիկյան զեբրերի համար։

Այգում գործում է նաև աքվարիում։

## Ծանոթագրություններ

## Արտաքին հղումներ
* 
* 360 degree Virtual Tour of the Pretoria Zoo 

Կատեգորիա:Հարավաֆրիկյան Հանրապետության կենդանաբանական այգիներ
Կուկրի

200px|մինի|աջից|Կուկրի
**Կուկրի**, **կխուկրի** կամ **կուկուրի** (նեպալ.՝ खुकुरी), նեպալական ազգային դանակ։ Հիմնականում օգտագործվում է գուրկխերի կողմից։

## Պատմություն
Կուկրին ունի «բազեի թևի» տեսք։ Ասվում է, որ կուկրին առաջացել է հին հունական կոպիս թրից։ Հունական կոպիսից առաջացած կուկրին Նեպալ է բերվել Ալեքսանդր Մակեդոնացու արշավանքների ժամանակ՝ Ք.ա. IV դարում։

Այլ տվյալների համաձայն կուկրին Նեպալ է բերվել Աֆրիկայից՝ Ք.ա. IV դարում։ Նեպալից էլ տարածում է գտել դեպի Բալկաններ։ Կուկրին համարվում է աշխարհի ամենահին սառը զենքերից մեկը և դարերի ընթացքում չի ենթարկվել ոչ մի փոփոխության։

Մարդկությանը հասած ամենահին կուկրին պահպանվում է Նեպալի ազգային թանգարանում։ Այն XIV-XV դարերի սառը զենք է։ Հին կուկրիները չեն պահպանվել մետաղի վատ որակի պատճառով։

## Տեսք
200px|մինի|աջից|Կուկրին՝ պատյանով
Կուկրին դրվում է պատյանի մեջ։ Այդ պատյանը պատրաստված է փայտից, պատված ցլի կաշվով և երկաթի թիթեղով։ Կուկրիի «պոչը» պատրաստված է փայտից և ամրացված է ցլի պոզի մեջ։

## Տարատեսակներ
* Կատրիմորաս - շքերթային կուկրի, թանկարժեք, զարդարված
* Բունսպատի և Սիրուպատի - ռազմական
* Անգ Կխոլա և Բխոդջպուրի - աշխատանքային դանակ, լայն տերևի տեսքով
* Ջանավար Կատնե - յուրահատուկ տարատեսակ, հաստ

## Ծանոթագրություններ

Կատեգորիա:Դանակներ
Կատեգորիա:Նեպալ
Կատեգորիա:Շեղբավոր զենք
Elbit Hermes 450

**Elbit Hermes 180**, միջին հետախուզային ԱԹՍ, նախագծվել է իսրայելական Elbit Systems կազմակերպության կողմից։ Սարքը նախատեսված է մարտավարական երկարատև, մինչև 20 ժամ, առաքելություններ իրականացնելու համար։

## Նկարագիր
Ամբողջովին կազմված է կոմպոզիտային նյութերից, որը դժվարեցնում է նրա հայտնաբերումը ռադիո-տեղորոշման սարքերի կողմից։ Անվանման «450» նշանակումը նշանակում է սարքի թռիչքային առավելագույն քաշը. 450 կգ, այս դեպքում օգտակար բեռի զանգվածը կկազմի 150 կգ։ Մի շարժիչով տարբերակի դեպքում շարժիչը տեղադրված է սարքի պոչին, երկու շարժիչով տարբերակում (450S) դրանք տեղադրված են թևերի տակ։ Պոչը V-աձև է, 100º անկյան տակ, անիվային համակարգը թռիչքի ժամանակ չի հավաքվում։

## Տակտիկա-տեխնիկական առանձնահատկություններ
* **Երկարությունը՝** 6,10 մ
* **Թևերի բացվածքը՝** 10,50 մ
* **Բարձրությունը՝** 1,80 մ
* **Առավելագույն թռիչքային զանգվածը՝** 450 կգ

### Թռիչքային առանձնահատկություններ
* **Առավելագույն արագությունը՝** 176 կմ/ժ
* **Թռիչքի առավելագույն տևողությունը՝** 14 ժ (20 ժ 450S մոդելում)
* **Գործնական թռիչքի առավելագույն բարձրությունը՝** 6 100 մ

## Օպերատորներ
305px|thumb|Hermes 450 օպերատորները քարտեզի վրա
305px|thumb| Hermes 450 թռիչքը

;
* 10 Hermes 450 ԱԹՍ-ներ գնվել են 2008 թվականին։ 2011 թվականի սեպտեմբերի 12-ին ԼՂՀ ՊԲ-ը վայր է գցել իր տարածք ներխուժած ԱԹՍ։ ԼՂՀ ՊԲ նախնական հետազոտությունները թույլ են տվել պարզել, որ ԱԹՍ-ն Hermes 450 տիպի էր։

;

;
* Բրազիլիայի Օդային Ուժերը 2009 թվականի դեկտեմբերից, մեկ տարի փորձարկել են սարքը, պլաններ կային գնելու ևս երկու հատ։ 2011-ին Բրազիլիայի օդային ուժերը օգտագործում էին երկու Hermes 450, և գնել են ևե երկուսը 2013 թվականի փետրվարին։

;
* 2012 թվականի օգոստոսին Elbit կազմակերպությունը հաղթեց Կոլումբիային ԱԹՍ-ների մատակարարման մրցույթում, և մատակարարեց երկու տեսակի Hermes 900 և 450 անօդաչու համակարգեր։

;
* Երկու Hermes 450 օգտագործվում են ավելի փոքր Skylark ԱԹՍ-ների հետ միասին Խորվաթիայի զինված ուժերի կողմից։

;

;
* Hermes 450 օգտագործվում էին Վրաստանի կողմից 2008 թվականին, դրանցից որոշները վայր են գցվել Աբխազիայի տարածքի վրա, 2008 թվականի մարտի 18-ին և ապրիլի 20-ին։

;
* Մերքին գործերի նախարարությունը օգտագործում է Hermes 450 սարքեր դիտարկումների ընթացքում։

;
* Մեքսիկայի Օդային Ուժերը գնել էն Hermes 450 համակարգեր 2009 թվականին։

;

;

;

## Տես նաև
*  Elbit Hermes 180
*  Elbit Hermes 90

## Ծանոթագրություններ

## Արտաքին հղումներ

* Hermes 450 Brochure , Elbit Systems
* Hermes 450 Tactical UAV System , Defense Update
* Hermes 450, Israeli-weapons.com
* Border Patrol to deploy unmanned aerial vehicles, USA Today, May 17, 2004
* Israel sets combat drones against missile launchers in Gaza , World Tribune, 8 May 2007
* Israel Starts Reexamining Military Missions and Technology , Aviation Week & Space Technology, 20 Aug 2006
* Report of UNOMIG on the incident of 20 April involving the downing of a Georgian Unmanned Aerial Vehicle over the Zone of Conflict , UNOMIG, 2008-05-26

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Ֆլորա Բրովինա

**Ֆլորա Բրովինա** (, ), կոսովո-ալբանացի լրագրող, բանաստեղծուհի և հասարակական գործիչ։

## Կենսագրություն
Ֆլորա Բրովինան ծնվել է 1949 թվականի սեպտեմբերի 30-ին Կոսովոյում։ Պրիշտինայում Ֆլորա Բրովինան սովորել է բժշկական ինստիտուտում, որն ավարտելուց հետո կրթությունը շարունակել է Զագրեբում, որտեղ ուսումնասիրել է մանկաբուժություն։ Կոսովո վերադառնալուց հետո Ֆլորա Բրովինան՝ որպես լրագրող, սկսել է աշխատել *Rilindja* օրաթերթում։ Այնուհետև որպես բժիշկ-մանկաբույժ աշխատանքի է ընդունվել Պրիշտինայի հիվանդանոցում։ 1990-թվականներին, երբ երկրում սրվել է քաղաքական իրադրությունը, Ֆլորա Բրովինան սկսել է տեղեկություններ հավաքել բռնությունների վերաբերյալ, զբաղվել է հասարակական գործունեությամբ, կազմակերպել է օգնություն երեխաներին՝ գլխավորելով որբ երեխաների հոգեբանական վերականգնման կենտրոն։

Կոսովոյի պատերազմի ժամանակ՝ 1999 թվականի ապրիլի 20-ին, Ֆլորա Բրովինան առևանգվել է դիմակավոր անձանց կողմից և տարվել անհայտ ուղղությամբ։ Հետագայում պարզվել է, որ նա գերության մեջ է եղել սերբերի մոտ և մեկուկես տարի անցկացրել է սերբական բանտերում, այնուհետև ազատություն է ստացել միջազգային կազմակերպությունների միջամտության շնորհիվ։

Ֆլորա Բրովինան զբաղվում է նաև քաղաքական գործունեությամբ։ 2001 թվականին նա Կոսովոյի դեմոկրատական կուսակցության կողմից առաջադրվել է որպես երկրի նախագահի թեկնածու։ Որպես այդ կուսակցության անդամ՝ Ֆլորա Բրովինան 2004 թվականին ընտրվել է Կոսովոյի խորհրդարանի անդամ։ Ղեկավարել է Կոսովոյի ալբանացիների կանանց լիգան։

Ֆլորա Բրովինան հեղինակել է բանաստեղծությունների մի քանի ժողովածուներ.
* *«Vërma emrin tim»* (1973), 
* *«Bimë e zë»* (1979), 
* *«Luleborë»* (1988), 
* *«Mat e çmat»* (1995),
* *«Thirrje e Kosovë»* (1999)։

2001 թվականին Ֆլորա Բրովինայի բանաստեղծությունները հրատարակվել են Նյու Յորքում (թարգմանիչ՝ Ռոբերտ Էլսի)։

## Պարգևներ
1999 թվականին Ֆլորա Բրովինան արժանացել է շվեդական ՊԵՆ ակումբի մրցանակի և ամերիկյան *PEN American Center*-ի *Barbara Goldsmith Freedom to Write Award* մրցանակի։ Նա նաև Հայնրիխ Բյոլի հիմնադրամի մարդու իրավունքների մրցանակի դափնեկիր է։

## Ծանոթագրություններ

## Արտաքին հղումներ
* Flora Brovina  
* Flora Brovina | WISE Muslim Women  
* Kosovo's first lady 

Կատեգորիա:21-րդ դարի կին քաղաքական գործիչներ
Կատեգորիա:Ալբանացի բանաստեղծներ
Կատեգորիա:Ալբանացի լրագրողներ
Կատեգորիա:Ալբանացի կին գրողներ
Կատեգորիա:Ալբանացի հասարակական գործիչներ
Կատեգորիա:Կոսովացի կին քաղաքական գործիչներ
Կատեգորիա:Ալբանացի ֆեմինիստներ
Բալիսոնգ

150px|մինի|աջից|Բալիսոնգ, դանակ-թիթեռ
**Բալիսոնգ** (թագ.՝ balisong, **երկաթե թիթեռ**, **թիթեռ դանակ**), թագալական դանակ, կարճ շեղբով ծալովի դանակ։ Բացելու ընթացքում կոթը պտտեցվում է 180օ։

Բալիսոնգը իր «թիթեռ» անվանումը ստացել է կոթի 2 բացովի կողմերի համար։ Այդ կողմերը կարծես «թիթեռի թևեր» լինեն։

Բալիսոնգը մեծ տարածում է գտել Երկրորդ համաշխարհային պատերազմից հետո։ Բալիսոնգը Ֆիլիպիններ է բերվել ամերիկացի զինվորականների կողմից։

Բալիսոնգի կառուցվածքի ծագման մասին 2 վարկած կա։ Ըստ առաջինի՝ Բալիսոնգը ստեղծվել է ֆիլիպինցի ձկնորսների կողմից։ Ըստ եկրորդի՝ Բալիսոնգը Ֆիլիպիններ է բերվել Եվրոպայից, այն ժամանակ, երբ Ֆիլիպինները պատկանում էր Իսպանիային։

## Պատկերասրահ

Պատկեր:Opening and closing a Balisong aka Butterfly Knife.gif|Բացում և փակում
Պատկեր:Opening and closing a balisong simple.gif|Բացում և փակում (ավելի պարզ մեթոդ)
Պատկեր:Balisong closed.jpg|Փակ վիճակում
Պատկեր:Filipinksy bali.jpg|Բաց վիճակում
Պատկեր:X zen kolik.png|Փակման դիրք
Պատկեր:BM67 63 62 42 47.jpg
Պատկեր:Butterfly halb zusammengeklappt.jpg
Պատկեր:The first Balisong knife made by Ernest Emerson.jpg
Պատկեր:ButterflyKnifeOpenandClosed.jpg
Պատկեր:Balisong Benchmade40TR Trainer.jpg


## Ծանոթագրություններ

## Գրականություն
* *Хорев, Валерий Николаевич. Ингерлейб, Михаил Борисович.* Твой нож: самый полный справочник. — М.: АСТ, 2010. — 256 с. — ISBN 978-5-17-064680-7
* 

Կատեգորիա:Դանակներ
Մարկոս Ավրելիոսի սյուն

**Մարկոս Ավրելիոսի սյուն** (, ), դորիական սյուն։ Գտնվում է Հռոմում՝ սյան պատվին կոչված Պիացցա Կոլոննայում ()։ Սյունը կանգնեցվել է մարկոմանյան ճակատամարտում Մարկոս Ավրելիոսի տարած հաղթանակի պատվին։ Մարկոս Ավրելիոսի սյան նախատիպը եղել է Տրայանոսի սյունը։

## Կառուցվածք
Սյան բարձրությունը 29,6 մ է, պատվանդանինը՝ 10 մ։ Կառույցի ընդհանուր բարձրությունը կազմում է 41,95 մ․ 1589 թվականին վերականգնողական աշխատանքների ժամանակ պարզվել է, որ սյան երեքմետրանոց հատվածը հայտնվել է գետնի տակ։ Սյան հիմքը կազմված է կարարյան մարմարի 27 կամ 28 թմբուկներից, որոնք ունեն 3,7 մ տրամագիծ։ Տրայանոսի սյան պես այս սյունն էլ ներսից ունի 190—200 հարթակով աստիճան, որը տանում է սյան գագաթ, ուր տեղադրված է Մարկոս Ավրելիոսի քանդակը։ Աստիճանային հարթակը լուսավորվում է սյան վրա թողած ոչ մեծ բացվածքներով։

## Պատկերներ
200px|մինի|ձախից|Սյան ռելիեֆ
Մարկոս Ավրելիոսի սյան ռելիեֆը զգալիորեն տարբերվում է Տրայանոսի սյան ռելիեֆից․ նրա վրա ավելի վառ է արտահայտված լույսի և ստվերի խաղը, քանի որ պատկերների փորվածքն ավելի խոր է։ Մարդկային կերպարների գլուխներն ավելի մեծ են պատկերված, որպեսզի հնարավոր լինի փոխանցել դեմքի արտահայտությունը։ Մարկոս Ավրելիոսի սյան վրա ավելի քիչ ուշադրություն է դարձված կերպարների հանդերձանքին և զենքերին։

## Պատմությունը Հռոմեական կայսրության անկումից հետո
Միջնադարում աստիճաններով սյան գագաթ բարձրանալը այնքան մեծ տարածում ուներ, որ ամեն տարի աստիճանները վարձակալելու համար աճուրդ էր հայտարարվում։

XVI դարում Մարկոս Ավրելիոսի արձանն անհետանում է։ 1589 թվականի Հռոմի Սիքստ V պապի նախաձեռնությամբ սյունը վերանորոգում են՝ գագաթին կանգնեցնելով Պողոս առաքյալի արձանը, քանի որ Տրայանոսի սյան գագաթին կանգնեցվել էր Պետրոս առաքյալի արձանը։ Սյան վնասված ռելիեֆի տեղում էլ թողնում են արձանագրություն վերանորոգման մասին՝ սխալմամբ սյունն անվանելով Անտոնինիոս Պիոսի սյուն։

## Գրականություն
* Filippo Coarelli, *La colonna di Marco Aurelio*, Roma 2008.
* Ranuccio Bianchi Bandinelli, «Arte Plebea», in *Dialoghi di Archeologia* a. I, pp.&nbsp;7–19 1967.
* Giovanni Becatti, *L’arte dell’età classica*, VI edizione, Firenze 1989.
* Marta Sordi, «Le monete di Marco Aurelio con Mercurio» e la «pioggia miracolosa»", *Scritti di Storia romana*, Milano 2002, pp. 55-70.
* Sabino Perea Yébenes, *La legion XII y el prodigio de la lluvia en época del emperador Marco Aurelio*, Madrid, 2002.
* H.Z. Rubin, «Wheather Miracles under Marcus Aurelius», *Atheaneum*, 57, 1979, p.&nbsp;365-366.
* Antony Birley, *Marco Aurelio*, trad.it., Milano, 1990, p.&nbsp;215.
* Ilaria Ramelli, in Prefazione a: Sabino Perea Yébenes, *La legion XII y el prodigio de la lluvia en época del emperador Marco Aurelio*, Madrid, 2002, p.&nbsp;11-12.
* A cura di J.Scheid e V.Huet, *Autor de la colonne Aurélienne*, Belgium 2000.

## Ծանոթագրություններ

## Արտաքին հղումներ
* Սյան ներկայիս և ռոմանական շրջանի հավանական պատկերները 
* Ավրելիոսի սյան պատմությունը

Կատեգորիա:Հին Հռոմի ճարտարապետություն
Կատեգորիա:2-րդ դարում կառուցումն ավարտված շենքեր և կառույցներ
Լև Բարսկի

**Լև Բարսկի** (, ), մոլդովացի գրող, դրամատուրգ։

## Կենսագրություն
Լև Բարսկին ծնվել է 1909 թվականին Օդեսայի մարզի Ստարայա Կուլնա գյուղում աղքատ հրեաների ընտանիքում։ Ավարտել է գյուղի դպրոցը, այնուհետև Բալտա քաղաքում անցել է մանկավարժական դասընթացներ և որպես ուսուցիչ աշխատել է գյուղական դպրոցներում։ 1931-1938 թվականներին համագործակցել է մոլդովական թերթերի հետ, որտեղ էլ հրատարակել է իր պատմվածքներից, եղել է «Կարմիր հողագործ» խմբագրության անդամ։ Պատմվածքների առաջին ժողովածուն՝ «Դեպի նոր կյանք» լույս է տեսել 1933 թվականին Տիրասպոլում, որտեղ գրողն ապրել է մինչև 1937 թվականը։ 1938-1939 թվականներին որպես ուսուցիչ աշխատել է Օդեսայի մարզի Տոչիլինո գյուղում, այնուհետև վերադարձել է Տիրասպոլ։ 1940 թվականին ավարտել է Մոսկվայի Մաքսիմ Գորկու անվան գրականության ինստիտուտը և դարձել է Մոլդովայի գրողների միության Քիշնևի նորաստեղծ կազմակերպության քարտուղարը։ 1939 թվականին լույս է տեսել «Դնեստրի ափին» պատմվածքների ժողովածուն։ Մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին։ 1945 թվականին շարունակել է ծառայությունը Բուխարեստում, եղել է ռումիներեն թերթերի խմբագիրը։ 1948 թվականին զորացրվել է և վերադարձել Քիշնև։ 1950-1960-ական թվականներին եղել է Մոլդովայի ԽՍՀ գրողների միության նախագահը։

Ետպատերազմյան տարիներին զանազան թեմաներով գրված պտմվածքների ու ակնարկների հետ միասին Բարսկին գրել է երկու վիպակ՝ «Ֆլորենայում» (1952) և «Բուժորյանե» (1954)։ Հանդես է եկել նաև դրամատիկական ժանրում։

## Պարգևներ, մրցանակներ
* Կարմիր աստղի շքանշան

## Ծանոթագրություններ

Կատեգորիա:Մոլդովացի գրողներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Խորհրդային գրողներ
Կատեգորիա:Խորհրդային խմբագիրներ
Կատեգորիա:20-րդ դարի խմբագիրներ
Կատեգորիա:Խորհրդային դրամատուրգներ
Կատեգորիա:Հայրենական մեծ պատերազմի մասնակիցներ
Կատեգորիա:ԽՄԿԿ անդամներ
Կատեգորիա:Խորհրդային լրագրողներ
Պավել Աքսելրոդ

**Պավել Բորիսովիչ Աքսելրոդ** (), սոցիալ–դեմոկրատ, մենշևիկյան կուսակցության պարագլուխներից։ 1870-ական թվականներին նարոդնիկ։ 1883 թվականից «*Աշխատանքի ազատագրություն*» խմբի անդամ։

## Գործունեություն
1900 թվականից եղել է «Իսկրա» թերթի խմբագրության կազմում։ Դեռ 1883-1903 թվականներին նրա մի շարք աշխատություններում գյուղացիության և լիբերալ բուրժուազիայի դերի գնահատման հարցում զգացվում էին մենշևիզմի սաղմերը։ ՌՍԴԲԿ II համագումարից հետո (1903) Աքսելրոդ մենշևիկների պարագլուխներից և տեսաբաններից էր։ II Ինտերնացիոնալի ակտիվ գործիչներից, հանդես էր գալիս ռեֆորմիստական տեսակետներով, իսկ ռեակցիայի տարիներին լիկվիդատորության գաղափարախոսն էր։ 1917 թվականին պաշտպանում էր ժամանակավոր կառավարությունը։ Հոկտեմբերյան հեղափոխությունից հետո հեռացավ Ռուսաստանից և դարձավ սովետական իշխանության կատաղի հակառակորդ։

## Ծանոթագրություններ

Կատեգորիա:Ռուս հեղափոխականներ
Կատեգորիա:Անձինք:Ստամբուլ
Կատեգորիա:Ռուս հրապարակախոսներ
Կատեգորիա:Ռուս քաղաքական գործիչներ
Ջոնաթան Մարք Շիֆ

**Ջոնաթան Մարք Շիֆ** () – ավստրալիական մանկական հեռուստասերիալների պրոդյուսեր։ Նրա Jonathan M. Shiff Productions կազմակերպությունը հիմնադրվել է 1988 թվականին՝ մանկական և ընտանեկան ծրագրեր թողարկելու նպատակով, որոնք ցուցադրվում են աշխարհի ավելի քան 130 երկրներում։

## Ֆիլմագրություն
* H2O: Ջրահարսների արկածները (2015—…)
* Մակոյի ջրահարսները (2013—...)
* Reef Doctors (2012—…)
* Չնաշխարհիկ սյորֆինգ (2012—…)
* Արքայադուստր և փիղ (2008—…)
* Ծովահենային կղզիներ։ Ֆիջիի գանձերի կորուստը (2007)
* H2O: Պարզապես ավելացրու ջուր (2006—2010)
* Սկուտեր։ Գաղտնի լրտես (2005—…)
* Չար գիտություն (2004—2006)
* Ծովահենային կղզիներ (2003)
* Կիբեր–աղջիկ (2001)
* Հորես և Թինա (2001)
* Ների արքայադստեր արկածները (2000—2001)
* Ամպրոպի քարեր (1999—2000)
* Աղջիկն ու օվկիանոսը (1994—1997)
* Քելի (1991—1992)

## Արտաքին հղումներ
* Официальный сайт
* Джонатан Шифф на сайте ԿինոՊոիսկ
* Jonathan M. Shiff Production at the Internet Movie Database

Կատեգորիա:Ավստրալիացի կինոռեժիսորներ
Կատեգորիա:Ավստրալիացի պրոդյուսերներ
Կատեգորիա:Ավստրալիացի սցենարիստներ
Պրեմիեր Լիգա 2016-17 (Անգլիա)

**Պրեմիեր Լիգա 2016-2017 մրցաշրջան** - Պրեմիեր Լիգայի 25-րդ խաղարկությունը, որը հիմնվել է 1992 թվականին։

Մրցաշրջանը կմեկնարկի 2016 թվականի օգոստոսի 13-ին և կավարտվի 2017 թվականի մայիսի 21-ին։ Գործող չեմպիոնը Լեսթեր Սիթին է։

Առաջնությունը մասնակցում է 20 թիմ։ Մրցաշարի նոր մասնակիցներն են Բերնլին, Միդլսբրոն, իսկ երրորդ ուղեգրի տերը հայտնի կդառնա մայիսի 30-ին։

## Անցած մրցաշրջանի հանդեպ փոփոխությունները

## Մասնակից ակումբներ
### Առաջնության աշխարհագրություն

### Մարզադաշտեր

## Մրցաշարային աղյուսակ

## Արդյունքների աղյուսակ

## Վիճակագրություն

## Լավագույն ռմբարկուներ

### Գոլային փոխանցումներ

### Հեթ տրիկ

## Առաջնության առաջատարներ

ImageSize = width:959 height:80
PlotArea = left:3 right:30 bottom:40 top:0
Period = from:1 till:38.5
ScaleMajor = unit:year increment:1 start:1
TimeAxis = orientation:horizontal
Colors =
  id:ManUtd  value:red
  id:ManCity  value:rgb(0.0,0.8,0.9)

PlotData=
  bar:Position width:15 color:white align:center

  from:1 till:2 shift:(0,19) text:"ՄՅ" color:ManUtd
  from:2 till:8 shift:(0,19) text:"ՄՍ" color:ManCity




## Ծանոթագրություններ

## Արտաքին հղումներ
* Մրցաշարի պաշտոնական կայք 

Կատեգորիա:Անգլիայի Պրեմիեր Լիգայի մրցաշրջաններ
Կատեգորիա:Ֆուտբոլ
Հոնոր Բլեքման

**Հոնոր Բլեքման** (, ), բրիտանացի դերասանուհի։

## Կենսագրություն
Հոնոր Բլեքմանը ծնվել է Լոնդոնում։ Դերասանական կրթություն ստացել է Գիլխոսկի երաժշտության և թատրոնի դպրոցում։ Նրա դեբյուտը տեղի է ունեցել 1947 թվականին «Պատվի համար» դրամայում։ Վերջին տասնամյակում դերասանուհին շատ պահանջված է եղել բրիտանական կինոյում, «Այսքան երկար շուկայում» (1950), «Կանաչ վայրենի եղեգը» (1951), «Արյան հետք լուսնի վրա» (1952), «Տիտանիկի կործանումը» (1958) և այլն։

Մեծ հայտնություն նա ձեռք է բերել 1962 թվականին, այն բանից հետո, երբ Բլեկմանը դարձավ Կեյտ Գեյլիի դերակատարը բրիտանական հայտնի «Վրիժառուներ» հեռուտասերիալում։ Հենց այդ սերիալի հաջողությունն ստիպեց պրոդյուսեր Ալբերտ Բրոկկոլիին Հոնորա Բլեկմանին հրավիրել «Գոլդֆինգեր» ֆիլմում մարմնավորելու Պուսսի Գալորի դերը։

Հեռուստասերիալների և մեծ էկրանների դերերից բացի, Հոնոր Բլեքմանը ակտիվ է եղել նաև թատրոնի բեմում։ Նա հայտնվել է տարբեր դերերում Վեստ–Էնդում, ինչպես նաև թատերական շրջագայություններ է ունեցել Մեծ Բրիտանիայում։

## Անձնական կյանք
Դերասանուհին ամուսնացած է եղել երկու անգամ։ Նրա երկրորդ ամուսինը՝ դերասան Մորիսոմ Կաուֆման, ունեցել է երկու երեխա։

## Ծանոթագրություններ

# ↑ The Lady — England’s Oldest Weekly Magazine for Women 
# ↑ Our Supporters 

## Արտաքին հղումներ
* Պաշտոնական կայք
* 

Կատեգորիա:Անգլիացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի դերասանուհիներ
Էդուարդ Բագրիցկի

**Էդուարդ Բագրիցկի** ( (իսկական ազգանունը՝ Զյուբին, ), ռուս խորհրդային բանաստեղծ։

Հրատարակվել է 1915 թվականից։ Սկզբնական շրջանի գործերը մոդեռնիստական ազդեցությունների արգասիք էին։ Հետագա տարիներին գրված «*Թռչնորսը*», «*Թիլ Ուլենշպիգել*», «*Պանդոկ*» և քնարական այլ բանաստեղծություններում ու պոեմներում կերտել է ազատախոհ մարդու ռոմանտիկական կերպարներ։ 1926 թվականին գրել է «*Խոհ Օպանասի մասին*» պոեմը (օպերային լիբրետոյի է վերածել 1932) հեղափոխությանը դավաճանած գյուղացու ճակատագրի մասին։ 1928 թվականին լույս է ընծայել բանաստեղծությունների՝ «Հարավ-արևմուտք» ժողովածուն, որը, հեղինակի աշխարհայացքի որոշ հակասություններով հանդերձ, նոր խոսք էր ռուս, խորհրդային պոեզիայում։ Հետագա ժողովածուներում («*Հաղթողները*» և «*Վերջին գիշերը*», 1932) գովերգել է նոր աշխարհ կառուցողներին։ Բագրիցկու ստեղծագործությանը հատուկ են հեղափոխական ռոմանտիկական պաթոսը, հուզականությունը, պոետական գունագեղությունը։ Զգալի ազդեցություն է ունեցել խորհրդային պոեզիայի զարգացման վրա։

## Ծանոթագրություններ

Կատեգորիա:Խորհրդային գրողներ
Կատեգորիա:Գրական կեղծանուններով հայտնի հեղինակներ
Կատեգորիա:20-րդ դարի բանաստեղծներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Նովոդևիչյան գերեզմանատանը թաղվածներ
Կատեգորիա:Խորհրդային բանաստեղծներ
Կատեգորիա:20-րդ դարի տղամարդ գրողներ
Կատեգորիա:Խորհրդային թարգմանիչներ
Կատեգորիա:Խորհրդային խմբագիրներ
Կատեգորիա:Խորհրդային դրամատուրգներ
Կատեգորիա:20-րդ դարի ռուս բանաստեղծներ
Կատեգորիա:Հրեա բանաստեղծներ
Թուրքական թեյ

thumb|right|250px|Թուրքական սև թեյը ապակե փոքր բաժակի մեջ
**Թուրքական թեյ** (), սև թեյի տեսակ, որը առավել մեծ տարածում ունի Թուրքիայում և թյուրքալեզու այլ երկրներում, այդ թվում նաև Հյուսիսային Կիպրոսում, Հայաստանում, Վրաստանում և Բալկաններում։

Թուրքական թեյը, որը թուրքերեն կոչվում է *չայ* (*çay*), աճում է Սև ծովի հարավային ափերի բերրի հողերում մեղմ կլիմայի պայմաններում, որտեղ շատ են մթնոլորտային տեղումները։ 
Թուրքական թեյի գրեթե ողջ պաշարները աճում են Սև ծովի հարավային ափին Ռիզեի մարզում՝ հանդիսանալով տնտեսության կարևորագույն ճյուղը։ 2004 թվականին Թուրքիայում արտադրվել է 205,5 հազար տոննա թեյ (թեյի համաշխարհային արտադրության ծավալների 6,4 %-ը)։ Նույն 2004 թվականին Թուրքիայում գրանցվել է թեյի օգտագործմամբ՝ մեկ անձին բաժին ընկնող չափով ամենամեծ ցուցանիշը՝ կազմելով 2,5 կգ մեկ անձի համար, որը ավելի շատ էր քան Մեծ Բրիտանիայում, որտեղ մեկ անձը տարվա ընթացքում օգտագործում է 2,1 կգ թեյ։ Թեյը պատրաստում են հատուկ թրմաթեյնիկում, որը թուրքերեն կոչվում է *չայդանլըք* (çaydanlık)։ Թուրքիայում թեյ խմում են օրվա ցանկացած ժամին և ցանկացած վայրում։ Թեյը Թուրքիայում հյուրընկալության նշան է։ Եթե ցանկանում են պատվել հյուրին, նրան հյուրասիրում են թուրքական թեյի անուշաբույր տեսակներից։ Թուրքերը հիմնականում սիրում են խմել քաղցր թեյ՝ ավելացնելով 1- 2 կտոր շաքար թեյի բաժակին։ Մեծ քաղակությամբ թեյ են խմել նաև Օսմանյան կայսրությունում։

## Պատկերասրահ

File:Turkish tea.jpg


## Ծանոթագրություններ

## Արտաքին հղումներ
*Turkish Tea Culture - by Katharine Branning (Video beginning in Turkish, all the rest in English)

Կատեգորիա:Թեյ
Կատեգորիա:Թուրքական խոհանոց
Կատեգորիա:Թուրքիայի մշակույթ
Կատեգորիա:Թուրքական հայտնագործություններ
Sound of Silence (երգ, Դամի Իմ)

**«Լռության ձայնը»** (), ավստրալիացի երգչուհի Դամի Իմի երգը։ Երգը գրել են Անտոնի Էգիզիին և Դեվիդ Մուսումեքին, այդ երգով երգչուհին ներկայացրել է Ավստրալիան Եվրատեսիլ 2016 երգի մրցույթում, որը անցկացվել է Շվեդիայի մայրաքաղաք Ստոկհոլմում։ Երգը թողարկվել է 2016 թվականի մարտի 10-ին՝ իր նախքան որոշված ժամկետից մեկ օր առաջ։

## Երգի տարբերակներ

;Այլ տարբերակներ
* 7th Heaven Club Mix - 7:58
* 7th Heaven Radio Edit - 4:19
* Glamstarr Club Mix - 6:26
* Glamstarr Radio Edit - 3:49
* Glamstarr Instrumental - 6:26

## Կարգավիճակը ըստ չարտերի

## Ծանոթագրություններ

Կատեգորիա:2016 սինգլներ
Կատեգորիա:Եվրատեսիլ 2016 երգի մրցույթի երգեր